laion/Wikipedia-Exotic huggingface dataset:
כינדזמראולי

כּינדזמָרַאוּלי (בגאורגית: ქინძმარაული, ברוסית: Киндзмараули, קינדזמראולי) הוא יין אדום חצי מתוק, המיוצר מענבי הספראווי, בנפת ק'וורלי, שבמחוז קאחתי, גאורגיה. כינדזמראולי היה יין מפורסם בברית המועצות. צבעו של היין סגול ובעל מתיקות עשירה. ריחו כריח גרגרים פירות בשלים עדין עם מגע של ריח אוכמניות. טעמו עשיר ורך המראה על נוכחות ומלאות של הפירות, ומידה מסוימת של מרירות שבסוף טעימתו ניכר טעם מאוזן של חמיצות וטעם הפירות המתוק. 1997 מדליית ברונזה באליפות העולם ביין בשיקגו 1998 מדליית זהב בתחרות היין המקצועית "מג'דונארודני" במוסקבה 1999 מדליית זהב בתחרות היין המקצועית הבינלאומית "דס ויינס" במוסקבה 2000 תואר של כבוד בפסטיבל "ואזיס שאגולבלי" בטביליסי 2001 מדליית כסף בתחרות היין המקצועית הבינלאומית "דס ויינס" במוסקבה 2002 מדליית זהב בתחרות היין המקצועית הבינלאומית "דס ויינס" במוסקבה 2002 תואר של כבוד ב"פרודאקספו 2002" במוסקבה 2002 דיפלומה מדרגה ראשונה בפסטיבל "ואזיס שאגולבלי" בטביליסי 2003 תואר של כבוד ב"פרודאקספו 2002" במוסקבה 2004 מדליית זהב ב"פרודאקספו 2002" במוסקבה 2005 מדליית כסף ב"פרודאקספו 2002" במוסקבה Georgian Wines & Spirits (באנגלית)
קופרודוקציה

קופרודוקציה (מלטינית, הרכב של קוֹ, "יחד", ופרודוקציה, "ייצור") פירושה, במובן הרחב, יצירה משותפת, כלומר שיתוף פעולה בין אנשים, חברות, מדינות וכדומה. מונח זה נפוץ בהפקות סרטים שהן שיתוף פעולה בין כמה מדינות. לדוגמה, ישראל וצרפת חתמו על הסכם שיתוף פעולה קולנועי, ולכן חלק ניכר מהסרטים הישראלים הם קופרודוקציה ישראלית-צרפתית. בתחום הפוליטיקה ניתן למצוא קופרודוקציות כמו הפרלמנט האירופאי או מועצת הביטחון של האו"ם כאשר מדינות מתאחדות לשם השגת כוח רב יותר והישגים רבים יותר. קופרודוקציות בתחום הכלכלה ניתן לראות באיחודן של שתי חברות, לחברה אחת, כמו שטראוס עלית ויפאורה-תבורי. משימות חלל רבות מבוצעות על ידי קופרודוקציות, כשהבולטת שבהן היא תחנת החלל הבינלאומית, שם מתקיימות קופרודוקציות בין נאס"א לסוכנות החלל הפדרלית של רוסיה ולמדינות רבות אחרות, ובהן ישראל. ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
ספראווי

סַפּראווי (בגאורגית: საფერავი, מילולית: צבע) הם ענבים אדומים כהים מהם מפיקים את היינות כינדזמראולי (מיושן שנתיים) ומוקזני (מיושן 3 שנים). במקור מגדלים גפנים אלה במחוז קאחתי שבמזרח גאורגיה. אך בימים אלו, הגידול מפוזר על פני כל הטריטוריות. יין המיושן כשנה המופק מענבים אלה נקרא ספראווי. יין גאורגי כינדזמראולי מדיה וקבצים בנושא ספראווי בוויקישיתוף Miquel Hudin, Daria Kholodolina, An extensive guide and comprehensive wine book for the Republic of Georgia, Vinologue, 2017, עמ' 300, ISBN 978-1941598054 ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
אבראהים (נהר)

נהר אבראהים (בכתיב ערבי: نهر ابراهيم) הוא נהר בלבנון הזורם ממזרח למערב מהרי הלבנון הצפוניים אל הים התיכון, ונשפך לים בין ג'וניה לגבל. תחילתו של הנהר במערת אפקה ומפלי אפקה המספקים שליש ממימיו של הנהר, וממערת רואיס באאקורה המספקת שני שלישים מהספק המים של הנהר. הנהר מתחיל בגובה של 1.5 ק"מ מעל גובה פני הים, ואורכו כ-30 ק"מ. הוא עובר בעיירה נהר איבראהים לפני שהוא נשפך אל הים התיכון. גודלו של אגן הניקוז של הנהר הוא 326 קמ"ר. נהר אבראהים הוא אחד היעדים התיירותיים המובילים בלבנון. בסקר של איכות המים, נמצא הנהר כנהר הכי פחות מזוהם בלבנון. בתיאורים מהעבר של לוקיאנוס הסורי ופילו מגבל מסופר שהנחל היה מאדים באביב מסחף של חול אדום, דבר שקושר לסיפור על אדוניס במיתולוגיה היוונית, לפיו ארס גרם לפציעתו של אדוניס בידי חזיר בר, פציעה שאדוניס דימם ממנה למוות בזרועותיה של אפרודיטה. על פי לוקיאנוס, במקורות הנהר היה מקדש שבו התקיים פולחן יווני. הרב יהוסף שוורץ, בספר 'תבואות הארץ' שיצא לאור בשנת 1845, מתאר את נהר אבראהים וסביבותיו ומציין שבעבר נקרא נהר אדוניס. הוא מציין גם שבהרי השוף נמצא מעיין הנקרא "עין אחאב", שמימיו זורמים לנהר אבראהים. את המעיין הזה הוא מזהה עם "באר אחאב", המוזכרת במסכת פרה (פרק ח', משנה י"א). מדיה וקבצים בנושא אבראהים בוויקישיתוף אדון וגן: חגיגות האביב הכנעניות קטע מהספר תבואות הארץ המזכיר את נהר אברהים וסביבותיו תמונות של נחל אבראהים(הקישור אינו פעיל, 25 במרץ 2023) צולמו על ידי פאריד אבו חיידר http://www.speleophilately.com/Articles/Asia/Lebanon/AfkaFallsInLebanon.html(הקישור אינו פעיל, 25 במרץ 2023) Ziyad, Commandez sur l'application Libshop, The River of Abraham and its impressive waterfalls, Libshop, ‏2019-08-14 (באנגלית אמריקאית) http://www.iwaponline.com/jwh/005/0615/0050615.pdf(הקישור אינו פעיל, 25 במרץ 2023)
קווארלי

קווארֶלי (בגאורגית: ყვარელი) היא עיר בנפת קווארלי, מחוז קאחתי שבגאורגיה. היא הוכרזה כעיר בשנת 1964 ואוכלוסייתה בשנת 2014 מנתה 7,739 איש. העיר מהווה מרכז של הפקת היין. נמצאים שם המרתפים המפורסמים של יקבי כינדזמראולי וקרוב משפחתו גרמי. היין נמצא בקערות עץ עד להבשלתו ועד שניחוח היין מתאים. ביתו (בית-מוזיאון) של המשורר הגאורגי, בן המאה ה-19, איליה צ'בצ'בדזה, הנמצא בעיר, מהווה מוקד תיירותי פנים ארצי. המוזיאון שימר את הריהוט ותנאי האקלים שבהם איליה צ'בצ'בדזה חי ועבד. לא רחוק משם עומד מנזר נקרסי שהשתמר בצורה יפה. המבנים הגדולים שבעיר נבנו במאה הרביעית. בהמשך לאורך הדרך ניתן לראות את קתדרלת אלוורדי, שנבנה במאה ה-11, והוא שווה ערך לכנסיית סווטיצחובלי. בית המוזיאון ע"ש איליה צ'בצ'בדזה כנסיית יוחנן המטביל של קווארלי חומות מצודת קווארלי חגיגות "איליובה" לזכרו של איליה צ'בצ'בדזה כנסית דובי מהמאה ה-7 הספרייה של קווארלי מדיה וקבצים בנושא קווארלי בוויקישיתוף ערך זה הוא קצרמר בנושא יישובים בגאורגיה. אתם מוזמנים לתרום לוויקיפדיה ולהרחיב אותו.
אירווינג תלברג

אירווינג גראנט תלברג (אנגלית: Irving Thalberg‏; 30 במאי 1899 - 14 בספטמבר 1936) היה מפיק סרטים אמריקאי יהודי בשנותיו הראשונות של הקולנוע. תלברג זכה לכינוי "נער הפלא" בשל גילו הצעיר ובשל יכולתו לבחור את התסריטים, השחקנים וצוות ההפקה הנכונים וליצור סרטים רווחיים ביותר. נולד בברוקלין ניו יורק למהגרים גרמנים ממוצא יהודי. היה לו לב חלש והוא היה נתון לתחלואות רבות במהלך כל חייו. לאחר שסיים בית ספר תיכון, הוא החל את הקריירה הקולנועית שלו באולפני יוניברסל בתפקיד המזכיר האישי של מייסד האולפנים קרל למל. תלברג היה פיקח ועיקש, ובהגיעו לגיל 21 היה אחראי ההפקה ב"יוניברסל סיטי", אתר האולפנים בקליפורניה. עד מהרה הוא ביסס את עיקשותו כאשר נלחם עם אריך פון שטרוהיים על אורכו של הסרט האילם "Foolish Wives" משנת 1922 ושלט בכל אספקט של ההפקה בסרט "הגיבן מנוטרדאם" משנת 1923. בשנת 1924 הוא עזב את יוניברסל כדי להפוך למנהל ההפקה של אולפני לואי ב. מאייר, שמאוחר יותר אוחדו עם סרטי מטרו לכדי אולפני מטרו גולדווין מאייר (MGM). תלברג מפורסם בעקבות יצירת "שיטת ניהול צוות הפקה" שבה הפקת הסרט מחולקת שווה בשווה בין חברי הצוות (במאים, מפיקים וכיוצא בזה). הסרט האילם "The Big Parade" משנת 1925 היה הצלחתו האישית הראשונה של תלברג, שעד לשנת 1932 פיקח על כל הפקה ושילב בין הכנות (פרה-פרודקשן) לקדימונים שמדדו את תגובת הקהל לסרט. בעקבות מחלתו, אך גם בעקבות גישתו הכוחנית, מנהל האולפנים לואי ב. מאייר החליף אותו במפיקים כדייוויד או. סלזניק ווולטר וגנר. תלברג שב לעבוד בשנת 1933, אך כמפיק שותף. בין הסרטים הגדולים שהפיק היו "אנה כריסטי" (1930), "מאטה הארי" ו"השראה" (1931), "גראנד הוטל" ו"כפי שתרצה בי" (1932), "המרד על הבאונטי" ו"ימות סין" (1935), "לילה באופרה" של האחים מרקס, "סן פרנסיסקו", "קאמיל" ו"רומיאו ויוליה" (1936). בזמן הצטרפותו לסרטי מטרו, תלברג הכיר את השחקנית הקנדי נורמה שירר, שעימה התחתן ב-1927, לאחר שהתגיירה. להם היו שני ילדים, אירווינג ג'וניור (1930-1988) וקתרין (1935-2006). תלברג עצמו נפטר מדלקת ריאות בגיל 37 והוא קבור לצד רעייתו בבית העלמין Forest Lawn Memorial Park, בגלנדייל, קליפורניה. שמו של תלברג הופיע פעמיים על המסך: "האדמה הטובה" (1937) שבה ניתנה לו הקדשה לזכרו, ו"היה שלום, מר צ'יפס" (1939). הפרס לזכר אירווינג תלברג מוענק לזכרו על ידי האקדמיה האמריקאית לקולנוע. מדיה וקבצים בנושא אירווינג תלברג בוויקישיתוף אירווינג תלברג, באתר "Find a Grave" (באנגלית) אירווינג תלברג, באתר אנציקלופדיה בריטניקה (באנגלית) אירווינג תלברג, במסד הנתונים הקולנועיים IMDb (באנגלית) אירווינג תלברג, באתר AllMovie (באנגלית) אירווינג תלברג, במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
דיאנה נולאן

דיאנה ניקול נולאן (נולדה ב-25 באוגוסט 1979 במישיגן) היא כדורסלנית אמריקאית המשחקת בליגת ה-WNBA. נולאן למדה ב"תיכון צפון פלינט" הנמצא בעיר פלינט, מישיגן. בשנים 1994 ו-1995, הובילה נולאן את התיכון לאליפויות הלאומיות של מישיגן ואף זכתה בתואר "גברת הכדורסל" של מישיגן. נולאן למדה באוניברסיטת ג'ורג'יה, ובדצמבר 2001, סיימה את התואר שלה בפיתוח הילד והמשפחה. את קבוצת הכדורסל של הקולג' שנקראה, ליידי בולדוגס, הובילה נולאן למאזן של 86 ניצחונות לעומת 12 הפסדים. בדראפט ה-WNBA של 2001, נבחרה נולאן במקום השישי, על ידי דטרויט שוק. באותו הזמן, היא קיבלה את הכינוי "טוויטי", והפכה לאהובת הקהל בשל הניתור המדהים שלה. בסוף עונת 2006, זכתה נולאן בתואר ה-MVP של סדרת הגמר ב-WNBA, לאחר שהובילה את דטרויט לזכייה באליפות השנייה בתולדותיה. בפגרת ה-WNBA שלפני 2004, שיחקה נולאן בקבוצה הספרדית, סרגוסה ובפגרה שלפני עונת 2006, שיחקה נולאן באנדה רמת השרון מישראל. מדיה וקבצים בנושא דיאנה נולאן בוויקישיתוף פרופיל, באתר Sports-Reference פרופיל, באתר eurobasket פרופיל, באתר ליגת ה-WNBA
צפון ודרום (משחק מחשב)

צפון דרום (באנגלית: North & South) הוא משחק וידאו המשלב אסטרטגיה ואקשן המתרחש במהלך מלחמת האזרחים האמריקנית. המשחק יצא לשווקים בשנת 1989 על ידי חברת Infogrames. בתחילת המשחק על השחקן לבחור את הצד אותו ישחק (הצפון או הדרום) ואת השנה בה יתחיל (1861-1864). המשחק עצמו מתרחש על מפה של ארצות הברית המחולקת למדינות השונות. המטרה היא להשתמש ביחידות הצבא על מנת לכבוש את כל שטחי הצד היריב. ניתן לקבל יחידות נוספות בשתי דרכים: הראשונה, הצד המחזיק בצפון קרוליינה מקבל מדי פעם סיוע דרך הים של יחידה אחת. השיטה השנייה והנפוצה יותר היא דרך רכבות. כל שחקן המחזיק בשתי תחנות רכבת (לפחות) המקושרות במסילה יקבל בסוף כל תור סכום כסף מסוים. כאשר די כסף יצטבר הוא יוחלף בגדוד צבא שניתן למקמו במפת המשחק. כאשר שתי יחידות אויבות נפגשות המשחק עובר למצב של קרב, בו כל צד שולט בצבא המורכב מחיל רגלים, פרשים וארטילריה בזמן אמת. יחידת צבא בסיסית כוללת שישה חילי רגלים, שלושה פרשים ותותח אחד, כאשר ניתן למזג עד שלוש יחידות שונות לצבא אחד עד למקסימום של 18 חילי רגלים, 9 פרשים ושלושה תותחים. כאשר צבא כזה נלחם יחידות החי"ר והפרשים הנוספות (מעבר לשישה חילים ושלושה פרשים) ממתינות כתגבורת, ויכנסו לשדה הקרב רק לאחר שהכוח הראשוני יושמד. כאשר נכבשת מדינה ובה תחנת רכבת יש צורך לכבוש את התחנה בנפרד במעין משחק פעולה קצר של חייל אחד מול מגיני התחנה ומכשולים שונים. בדרך דומה, אם השחקן שולט במדינה בה עוברים פסי הרכבת של יריבו הוא יכול לשדוד את הרכבת ולקבל את הכסף המגיע לצד היריב. במפה ישנם גם מקסיקני ואינדיאני שרנדומלית יילחמו באחד הצדדים, אולם ניתן לבטל אותם. צפון ודרום, באתר מסע אל העבר צפון ודרום, במסד הנתונים הקולנועיים IMDb (באנגלית) North & South, באתר PCGamingWiki (באנגלית)
מאזהמטה

מאזהמטה (Masematte) הוא סוציולקט מהמאה ה-19, שאותו דיברו עניי העיר מינסטר שבצפון-מערב גרמניה. מקור השם במילה העברית "משא ומתן". עם בניית התעלה שחיברה את העיר דורטמונד ואת נהר האמס – שעברה בעיר מינסטר, נפתח במינסטר נמל מסחרי גדול למדי שהביא עמו סוחרים, עובדים זרים, תעלולנים וצוענים רבים. התערובת הזאת עם עניי העיר בשנות התשעים של המאה ה-19 הולידה את הסוציולקט מאזהמטה. אוצר המילים של המאזהמטה מוצא את שורשיו בשפות הצוענים למיניהן, יידיש והרוטוֶולש (Rotwelsch), שפת הנוכלים של מדינות מערב אירופה. לצד שפות אלו קיימת השפעה של שפות השבטים הגרמאניים שאכלסו את וסטפאליה והשפעות מהשפות הסלאביות והרומאניות. עוד היום ניתן להבחין בהשפעת הסוציולקט על הניב של מינסטרלנד. דרכי האופניים בעיר מינסטר למשל מסומנות לרוב במילה "לֶצה" (Leeze) ולא במילה הגרמנית "פארראד" (Fahrrad). דוגמה להשפעת היידיש היא המילה "אכולן" (Acholin), שפירושה "לאכול". מינסטרלנד היסטוריה של מינסטר לכודיש מילון מאזהמטה-גרמנית ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
בוריס אברוך

בוריס לאונידוביץ' אברוך (ברוסית: Борис Леонидович Аврух; נולד ב-10 בפברואר 1978) הוא שחמטאי בדרגת רב-אמן, לשעבר חבר נבחרת ישראל. אברוך, יליד קרגנדה, קזחסטן, עלה לישראל בשנת 1995 ונטל חלק בקבוצות של מועדוני שחמט מובילים (באר שבע ואשדוד), שזכו מספר פעמים באליפות ישראל וגביע המדינה. חיבר ספר שחמט, העוסק בפתיחה, בשם "רפטרטואר של רב אמן - 1. ד4" שיצא לאור בשני כרכים, וזכה לביקורות אוהדות מאוד מצד קהיליית השחמט הבינלאומית. נשוי למרגריטה, אב לשתי בנות ומתגורר בארצות הברית, אך ממשיך לייצג את ישראל. אינו פעיל מיולי 2017. אברוך הוא בן דוד של אשתו של אלוף ישראל לנוער בשחמט בשנת 1995, אליק ויידסלבר. 1990 - זכה באליפות ברית המועצות עד גיל 12, ומאוחר יותר באותה שנה זכה באליפות העולם עד גיל 12 1991 - זכה במקום השני באליפות העולם עד גיל 14 1996 - זכה באליפות ישראל לנוער 1998 - זכה באליפות צה"ל 2000 - זכה באליפות ישראל, במשותף עם אליק גרשון 2002 - השתתף באליפות העולם, דורג במקום ה-61 והודח בסיבוב הראשון 2002 - זכייה במקום השני באליפות ישראל 2004 - זכייה במקום השלישי באליפות ישראל 2008 - זכה בפעם השנייה באליפות ישראל 2013 - זכה במקום השלישי באליפות ישראל בשחמט המכביה ה-19 ב-2013 בוריס אברוך השתתף בנבחרתה האולימפית של ישראל. אתר האינטרנט הרשמי של בוריס אברוך מדיה וקבצים בנושא בוריס אברוך בוויקישיתוף בוריס אברוך, באתר צ'סגיימס (באנגלית) בוריס אברוך, באתר פיד"ה (באנגלית) בוריס אברוך, באתר האיגוד הישראלי לשחמט הבלוג של אברוך (באנגלית) פירוט ההישגים באולימפיאדות (באנגלית) אודות ספרו של בוריס אברוך (באנגלית)
ח' בתשרי

ח' בתשרי הוא היום השמיני בחודש הראשון בשנה העברית, למניין החודשים מתשרי, והיום השמיני בחודש השביעי למניין החודשים מניסן. ח' בתשרי לעולם לא יחול, בלוח העברי הקבוע, בימים ראשון, רביעי ושישי, ועל כן הוא משתייך לקבוצת הימים הנקראת "לא אדו". היום השמיני של עשרת ימי תשובה ב'תתקל"ו – חנוכת בית המקדש הראשון על ידי שלמה המלך ה'תרצ"ט – הטבח בטבריה: בעת מאורעות תרצ"ט, פורעים ערבים התקיפו את תושבי קריית שמואל בטבריה, ורצחו 19 יהודים ה'ת"ש – מתפרסמת איגרת הבזק של היידריך, בדבר היחס ליהודים בפולין הכבושה ה'תש"ב – מלחמת העולם השנייה: מתחיל טבח יהודי קייב בבאבי יאר על ידי הנאצים ועוזריהם, במהלכו נהרגו כ-100 אלף מיהודי קייב במשך כשנה ה'תשי"ב – דוד בן-גוריון מציג את הממשלה השלישית בפני הכנסת ה'תשמ"ג – "הפגנת ה-400 אלף" של שלום עכשיו במחאה על אירועי סברה ושתילה בכיכר מלכי ישראל (היום כיכר רבין) ה'תשמ"ד – 18 יום לאחר שהודיע כי בכוונתו להתפטר מתפקיד ראש ממשלת ישראל, מגיש מנחם בגין, לאחר לחץ פרלמנטרי, את התפטרותו לנשיא מדינת ישראל, חיים הרצוג ה'תשמ"ט – הלוויין הישראלי הראשון, אופק 1, משוגר לחלל באמצעות טיל שביט ה'תשס"א – שלושת חיילי צה"ל: בני אברהם, עדי אביטן ועומר סוועאד נחטפים ללבנון בידי ארגון חזבאללה ה'תשס"ד – הפיגוע במסעדת מקסים בחיפה: 22 הרוגים ו-51 נפצעים על פי הלוח העברי הקבוע, פרשת בר המצווה של ילד שנולד בח' בתשרי היא בדרך כלל פרשת האזינו. אם ראש השנה חל ביום חמישי בשנת בר המצווה, תיפול שבת בר המצווה ביום כיפור, ואז דוחים את הקריאה בתורה לסוכות. ד'תשס"ז – רב שרירא גאון, ראש ישיבת פומבדיתא אביו של רב האי גאון ה'תקנ"ב – רבי ברוך פוזנר, אביו של האדמו"ר הזקן ה'תקצ"ג – רבי נח מלעכוויטש, האדמו"ר השני בשושלת לעכוויטש (נולד ה'תקל"ה) ה'תרט"ו – רבי אלעזר ניסן טייטלבוים, רבה של דרוהוביץ' ה'תרנ"ג – ר' שלמה בכור חוצין, מהרבנים הבולטים בבבל במחצית השנייה של המאה ה-19 ה'תרמ"ד – הרב אבנר ישראל הצרפתי, פוסק, דיין, מקובל וכרוניקאי מפאס ה'תשל"ד – הרב אברהם רפופורט, דיין בבית הדין של ק"ק כנסת ישראל בלונדון ה'תשמ"ז – הרב זבולון שושנה, דרשן, וראש ישיבה במרקש ובקזבלנקה ה'תשנ"ד – הרב יעקב משה פרייברג, רב שכונת מנשיה בתל אביב-יפו ה'תשס"ח – אליהו איזקסון, איש עסקים ואיש ציבור ישראלי ה'תשפ"ב – ר' ברוך נחשון, צייר ישראלי, חסיד חב"ד ז' בתשרי – ט' בתשרי תשרי כ-68.1% מכלל השנים. כ-31.9% מכלל השנים.
פורט ויליאם

פורט ויליאם (באנגלית: Fort William, בגאלית סקוטית: An Gearasdan, "חיל המשמר") היא העיירה הגדולה ביותר באזור מערב ההיילנדס בסקוטלנד. העיר נוסדה בסמוך למבצר בשם זה, שהוקם כדי לשלוט באוכלוסייה המקומית לאחר פלישתו של אוליבר קרומוול וכדי לדכא את מרידות היעקוביטים (חסידי בית סטיוארט) במאה ה-18. שם העיר השתנה מספר פעמים ולבסוף נקבע כפורט ויליאם, על-שם הנסיך והמצביא הנסיך ויליאם, דוכס קמברלנד. העיר ממוקמת בסמוך למספר אתרי טבע, ובהם ההר בן נוויס, הגבוה בבריטניה, והיא מהווה מוקד תיירות. העיר מהווה נקודת סיום של וסט היילנד ויי - מסלול הליכה פופולרי בסקוטלנד. אוכלוסייתה של העיר מונה כ-10,000 תושבים. בשנת 1994 בבית ספר יסודי של העיר הוקמה סטודיו לאמנות חדר 13 שבהמשך התפתחה לרשת שמנהלת מוסדות חינוך לאמנות ברחבי העולם. מדיה וקבצים בנושא פורט ויליאם בוויקישיתוף אתר האינטרנט הרשמי של פורט ויליאם מדריך למבקר בפורט ויליאם פורט ויליאם, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של סקוטלנד ובנושא יישובים בממלכה המאוחדת. אתם מוזמנים לתרום לוויקיפדיה ולהרחיב אותו.
קראודונטים

קראודונטים (שם מדעי: Creodonta) היא סדרת יונקים קדומים שנכחדו. הם היו נפוצים מתקופת האאוקן עד תקופת האוליגוקן, (תקופה של 30–60 מיליון שנים). מיעוטם שרד עד תקופת הפלאוקן. בעבר נחשבו הקראודונטים כענף שממנו הגיחו הטורפים של ימינו, אך בעקבות הצטברות ראיות נוספות נוצרה הסכמה כללית שהטורפים המודרניים הם צאצאי סדרת הטורפים (ראו טורפי יבשה). בסדרת הקראודונטים שתי קבוצות עיקריות: קבוצת ההאינודונטה (Hyaenodonta): ההאינודונים היו טורפים בינוניים בגודלם, דמויי צבוע או כלב. הם היו מותאמים לריצה מהירה, בעלי לסתות חזקות וטפרים גדולים. מרבית המאובנים שלהם נמצאו באזור מונגוליה ואמריקה הצפונית ולאורך אירואסיה, ואפריקה. בעבר הייתה משפחה יחידה בקבוצה - האינודונים (Hyaenodontidae), אך ב-2015 הוחלט להפריד את המשפחה למשפחות קטנות יותר. לצד המשפחה הראשית ישנם 3 משפחות חדשות: האיניילוריים (Hyainailouridae)‏, Proviverridae ו-Limnocyonidae. משפחת האוקסינודונים (Oxyaenidae): האוקסינודונים היו טורפים קטנים יחסית, ומזכירים את צורת הנמייה או החתול של ימינו, אך הגדול שבהם היה השרקסטודון, אחד מהגדולים שבבני הסדרה. הם צדו עופות, יונקים קטנים, וייתכן שגם חרקים. לאוקסינודונים מבנה לסת כבד, ושיניים קהות יחסית, והדעה הנפוצה היא שהם לא היו מותאמים לאכילת בשר, אלא לריסוק עצמות. ספרסודונטה מדיה וקבצים בנושא קראודונטים בוויקישיתוף קראודונטים, באתר אנציקלופדיה בריטניקה (באנגלית)
ויליאם שוונק גילברט

ויליאם שוונק גילברט (באנגלית: William Schwenck Gilbert;‏ 18 בנובמבר 1836 – 29 במאי 1911) היה לבריתן אנגלי שנודע בעיקר באופרטות שחיבר עם המלחין ארתור סאליבן. גילברט עבד תחילה כפקיד במשרד החינוך, לאחר מכן כעורך דין. עסקיו כעורך דין לא עלו יפה וכדי להגדיל את הכנסתו החל בכתיבה. משנת 1861 החל לחבר קומדיות עממיות, שירים הומוריסטים ועבד גם כמבקר תיאטרון. המפנה בחייו קרה בשנת 1871, עת פגש את המלחין ארתור סאליבן. עבודתם המשותפת נמשכה 25 שנה, ובמשך תקופה זו חיברו 14 אופרות קומיות (אופרטות) שרובן מצליחות ופופולריות עד היום בעיקר בארצות דוברות אנגלית. יש בהן מידה גדושה של סאטירה חברתית ושפע רמזים ו"עקיצות". ההומור בהן עשיר וכן רמת החריזה. גם עם המלחין פרדריק קליי הייתה לגילברט שפה משותפת, ויחד הם כתבו מספר יצירות, ובהן "הנסיכה טוטו". ההצלחות הביאו לשניים ולאמרגנם עושר כלכלי, ובשנת 1881 נבנה בלונדון תיאטרון סאבוי כדי להעלות במיוחד את האופרטות שלהם. יחסיהם של גילברט וסאליבן ידעו עליות ומורדות בגלל חילוקי דעות אומנותיים וכספיים. יצירתם האחרונה הייתה "הדוכס הגדול" (1896), אשר נכשלה. בשנת 1907 קיבל גילברט תואר סר. בשנת 1911, בגיל 74, טבע גילברט באגם באחוזתו, כאשר חש להציל אישה צעירה מטביעה. בשנת 1999 הופק הסרט "טופסי-טרווי" בבימויו של מייק לי. הסרט מתאר את יחסיהם המורכבים של גילברט וסאליבן בזמן הפקת האופרטה המפורסמת ביותר שלהם – "המיקדו" (1885). קרחון גילברט באי אלכסנדר שבאנטארקטיקה נקרא על שמו של ויליאם שוונק גילברט. מדיה וקבצים בנושא ויליאם שוונק גילברט בוויקישיתוף ויליאם שוונק גילברט, במסד הנתונים הקולנועיים IMDb (באנגלית) ויליאם שוונק גילברט, באתר AllMovie (באנגלית) ויליאם שוונק גילברט, במסד הנתונים הקולנועיים KinoPoisk (ברוסית) ויליאם שוונק גילברט, באתר MusicBrainz (באנגלית) ויליאם שוונק גילברט, באתר Discogs (באנגלית) ויליאם שוונק גילברט, באתר "Find a Grave" (באנגלית) ויליאם שוונק גילברט, באתר אנציקלופדיה בריטניקה (באנגלית) כתבי ויליאם שוונק גילברט בפרויקט גוטנברג (באנגלית) now, web.archive.org, ‏2008-06-24 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
נייל

נייל (Nile, "נילוס") היא להקת דת' מטאל ברוטאלי/טכני מדרום קרוליינה, ארצות הברית אשר נוסדה בשנת 1993. הלהקה ידועה בתוכן הלירי המיוחד שלה, אשר עוסק רבות במצרים העתיקה ובמיתולוגיה המצרית. המוזיקה של נייל נכתבת בעיקר על ידי המייסד והגיטריסט, קארל סנדרס. היא משלבת דת' מטאל מסורתי עם אלמנטים מוזיקליים מהמזרח התיכון, שמכילים כלים מצריים מסורתיים בכמה שירים. המוזיקה של נייל גם מאופיינת במהירות ובמורכבות הקיצוניים, שעליהם קיבלו הרבה אהדה מהמעריצים והעיתונאים. הליריקה מבוססת על ההתעניינות של קארל בתרבות מצרים העתיקה ובעוד תרבויות עתיקות מן המזרח התיכון כמו מסופוטמיה. בזמן האחרון מצורפים פתקים לאלבומים: "Black Seeds of Vengeance", "In Their Darkened Shrines" ו-"Annihilation of the Wicked", שמסבירים על ההשראה או הרעיון של כל שיר באלבום. חלק מהשירים מבוססים על רעיונותיו של ה.פ. לאבקרפט, סופר אימה אשר השפיע על להקות רבות מסוגים שונים. קארל הוציא גם אלבום סולו אחד שנקרא "Saurian Meditation". הרבה אנשים טועים בכך שהם חושבים את חברי להקת נייל כמצרים. אף אחד מהם לא מצרי בשום דרך, מראה או התנהגות, ואף אחד מהם לא עוסק באגיפטולוגיה (אף על פי שהם לומדים טקסטים כתחביב). כל חברי הלהקה אמריקאים, חוץ מהמתופף שבא ממוצא יווני (אשר הצטרף ללהקה לא מזמן, והוא משתתף באלבום Annihilation of the Wicked). במאי 2006 חתמו נייל על חוזה תקליטים עם נוקליאיר בלאסט רקורדס (Nuclear Blast Records). בשנת 2007 הוציאה הלהקה את אלבום האולפן החמישי והראשון בחברת תקליטים זו, "Ithyphallic". קארל סנדרס - שירה, גיטרה, גיטרה בס, קלידים, כלים מסורתיים (1993-הווה) ג'ורג' קוליאס - תופים, כלי הקשה (2004-הווה) בריאן קינגסלנד - גיטרה, שירה (2017-הווה) ג'ון ויסנו - בס, שירה (2000 - 2005) ג'יף ספיראס - בס, שירה (1993 - 2001) פיט המאורה - תופים, שירה (1993 - 2000) טוני לוראנו - תופים (2000 - 2004) דרק רודי - תופים (2000) ג'ון אלרס - גיטרה (1996 - 1997) מדיה וקבצים בנושא נייל בוויקישיתוף אתר האינטרנט הרשמי של נייל נייל, ברשת החברתית פייסבוק נייל, ברשת החברתית אקס (טוויטר) נייל, סרטונים בערוץ היוטיוב נייל, באתר אפל מיוזיק (באנגלית) נייל, באתר ספוטיפיי נייל, באתר Last.fm (באנגלית) נייל, באתר AllMusic (באנגלית) נייל, באתר MusicBrainz (באנגלית) נייל, להקה באתר Encyclopedia Metallum (באנגלית) נייל, באתר דיזר נייל, באתר Yandex.Music (ברוסית) נייל, באתר Discogs (באנגלית) נייל, באתר Songkick (באנגלית) נייל, באתר Genius נייל, באתר טיידל (באנגלית) נייל, באתר אמזון מיוזיק אתר הצ'אט הרשמי של נייל הליריקה של נייל אבי פיטשון, אם הפרעונים במצרים היו מנגנים דת' מטאל ברוטאלי, באתר הארץ, 6 באוגוסט 2017
דויטשה אופר ברלין

דויטשה אופר ברלין (בגרמנית: Deutsche Oper Berlin) הוא בית אופרה השוכן בברלין, גרמניה (במה שהיה לפנים מערב ברלין). זהו משכנה של להקת אופרה ושל להקת הבלט של ברלין. הבניין, החדש יחסית, נבנה אחרי מלחמת העולם השנייה, אבל תולדותיו מתחילות ב"בית האופרה הגרמנית" ברובע שרלטונבורג (רחוב ביסמרק 34-37), שהוקם בשנת 1911 ונפתח ב-7 בנובמבר 1912 בהפקה של פידליו מאת בטהובן בניצוח איגנץ ואגהלטר. בשנת 1925 שונה שמו ל"בית האופרה העירונית". יוזף גבלס, שר התעמולה של אדולף היטלר, החזיר את השם הקודם. בשנת 1935 עוצב הבית מחדש בידי פאול באומגרטן ומספר המושבים הופחת מ-2300 ל-2098. הבניין נהרס ב-23 בנובמבר 1943. לאחר המלחמה השתמשה הלהקה בבניין תיאטרון המערב עד להשלמת הבניין החדש ב-24 בספטמבר 1961. הפקת הפתיחה הייתה דון ג'ובאני של מוצרט. הבניין החדש נפתח בשמו הנוכחי. באוקטובר 2005 התמנה המנצח האיטלקי רנאטו פאלומבו למנהל מוזיקלי, החל מעונת 2006–2007. בין המנהלים המוזיקליים והמנצחים הראשיים הקודמים של האופרה היו ברונו ולטר בשנות ה-20, פרנץ פריצ'אי (1948–1952), לורין מאזל בשנות ה-60, גרד אלברכט בשנות ה-70 וה-80, חסוס לופז-קובוס, ייז'י קוט וכריסטיאן תילמן בשנות ה-90. המנהל הכללי בשנים שלפני מלחמת העולם השנייה, קרל אברט, זכור לטובה כמי שבחר הגירה על פני מתן גושפנקה להשקפת העולם הנאצית בנושא המוזיקה והיה שותף לייסוד פסטיבל גליינדבורן לאופרה באנגליה לפני שחזר לכהן כמנהל מוזיקלי אחרי המלחמה. בספטמבר 2006 ניתכה ביקורת על בית האופרה לאחר שביטל הצגות של האופרה אידומניאו מאת מוצרט בגלל החשש שסצנה ממנה, המציגה את ראשיהם הכרותים של ישו, בודהה ומוחמד, תפגע במוסלמים ופעולות מחאה אלימות יהוו סיכון ביטחוני לבית האופרה. בין מבקרי ההחלטה נמנים שרים גרמנים וקנצלרית גרמניה אנגלה מרקל. תגובת המוסלמים הייתה מעורבת - מנהיג המועצה האיסלמית הגרמנית בירך על ההחלטה ואילו מנהיג הקהילה הטורקית בגרמניה אמר, בצאתו נגד ההחלטה: "מדובר כאן באמנות, לא בפוליטיקה... אסור להסכים לכך שהאמנות תהיה תלויה בדת - או שנמצא עצמנו שוב בימי הביניים." האופרה של ברלין מדיה וקבצים בנושא דויטשה אופר ברלין בוויקישיתוף דויטשה אופר ברלין, ברשת החברתית אקס (טוויטר)
אא"ג

האם התכוונתם ל... אלקטרואנצפלוגרם (EEG) - רישום הפעילות החשמלית במוח רפואת אף אוזן גרון
האבלנצ'ז

האבלנצ'ז (באנגלית: The Avalanches; מילולית, מפולות השלגים) הוא הרכב מוזיקה אלקטרונית ממלבורן, אוסטרליה. ההרכב ידוע בזכות המופעים החיים האנרגטיים שלו וסגנונו האקלקטי. בשנת 2000 הוציא ההרכב את האלבום Since I Left You, שנוצר בשילוב של יותר מ-900 קטעים וסימפולים ממגוון תקליטים פופולריים ואבסורדיים כאחד. דוגמה מפורסמת לטכניקה הייחודית של ההרכב היא הסינגל "Frontier Psychiatrist". בשנת 2016 יצא האלבום השני של הלהקה, Wildflower. בשנת 2020 יצא אלבומם השלישי, We Will Always Love You. מדיה וקבצים בנושא האבלנצ'ז בוויקישיתוף אתר האינטרנט הרשמי של האבלנצ'ז האבלנצ'ז, ברשת החברתית פייסבוק האבלנצ'ז, ברשת החברתית אקס (טוויטר) האבלנצ'ז, ברשת החברתית אינסטגרם האבלנצ'ז, סרטונים בערוץ היוטיוב האבלנצ'ז, באתר אפל מיוזיק (באנגלית) האבלנצ'ז, באתר ספוטיפיי האבלנצ'ז, באתר סאונדקלאוד (באנגלית) האבלנצ'ז, באתר Last.fm (באנגלית) האבלנצ'ז, באתר AllMusic (באנגלית) האבלנצ'ז, באתר MusicBrainz (באנגלית) האבלנצ'ז, באתר דיזר האבלנצ'ז, באתר Discogs (באנגלית) האבלנצ'ז, באתר Songkick (באנגלית) האבלנצ'ז, באתר Genius האבלנצ'ז, באתר בילבורד (באנגלית) האבלנצ'ז, באתר טיידל (באנגלית) VH1.com ביוגרפיה של הלהקה מאתר VH1 Marc Savlov, The Avalanches, The Austin Chronicle, ‏2-11-2001 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.